proxectonos/corpus_dominio_legal_administrativo_tmp huggingface dataset:
26/11/2012 | Administración LocalMunicipal
Cerceda
Intervención
Aprobación 3º T auga e rede de sumidoiros

Mediante decreto da alcaldía de data 16 de novembro de 2012, aprobouse o padrón da taxa municipal de suministro de auga e servizo de sumidoiro, correspondente ao terceiro trimestre de 2012, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- De reposición, perante a alcaldía deste Concello no prazo dun mes, contado desde o día seguinte ao da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.-Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.-Poderá interporse calquera outro recurso que os interesados consideren oportuno. Cerceda, 16 de novembro de 2012 O alcalde Asdo.: José García Liñares.
26/11/2012 | Administración LocalMunicipal
Bergondo
Secretaría
Lista definitiva de admitidos e excluidos nunha praza de oficial da policía local, promoción interna

No anuncio que aparece no BOP núm.223, do día 22 de novembro, referente a unha praza de oficial da policía local do Concello de Bergondo, publicouse por error o anuncio da lista provisional en lugar da lista definitiva, polo que a continuación se publica o anuncio correcto. Decreto 872/2012 en relación á lista definitiva de admitidos e excluídos na convocatoria dunha praza de oficial da policía local. Por Decreto de Alcaldía núm.466/2012, de 10 de xullo, aprobouse a lista provisional de admitidos e excluídos para a selección dunha praza de oficial de policía local, incluída na oferta de emprego público deste Concello do ano 2009, mediante procedemento de concurso-oposición por promoción interna. Rematado o prazo de presentación de reclamacións, de acordo coa lexislación vixente e coas bases que rexen esta convocatoria, polo presente RESOLVO Primeiro: Aprobar a lista definitiva de admitidos/as e excluídos/as ás referidas prazas que se transcriben a continuación: Núm. Orde Nome e apelidos DNI núm.1 Agustín Rodríguez Saavedra.XXXXXXXXX 2 Maria Yaneth Alfayate Bouamiech.XXXXXXXXX. Ningún. Segundo: Designar os integrantes do Tribunal que serán os seguintes: Titular: D. Herminio Jose Silloniz Dalama, asesor xurídico da xefatura superior de policía de Galicia. Suplente: D. Satish Leech Nueno, Inspector Principal da Policía Local do Concello de A Coruña. Titular: D. Federico Suárez Cancelo, secretario xeral do Concello de Bergondo. Suplente: D.ª Mónica Pichel García, secretaria xeral do Concello Malpica de Bergantiños.1º Titular: D. Manuel Alfonso Fachal Bermudez, Oficial de Policía Local do Concello de Carral. Suplente: D. José Francisco Rodríguez Rey, Oficial de Policía Local do Concello de Cambre.2º Titular: D. Juan Abelardo Cerca Emmett, Oficial de Policía Local do Concello de Culleredo. Suplente: D. Stefan Andrei Toufiq Ruiz de Argandoña, Oficial de Policía Local do Concello de Culleredo.3º Titular: Dª. Laura Gutiérrez Ortiz, Interventora do Concello de Bergondo. Suplente: Dª. Gema Vázquez López, Interventora do Concello de Cabana de Bergantiños. Terceiro: Convocar o Tribunal para o vindeiro xoves 29 de novembro de 2012, ás 9:30 horas, na casa do Concello de Bergondo, para realizar a valoración de méritos. Correspondente á fase de Concurso Fixar a data para a realización do primeiro exercicio da Fase de Oposición, que terá lugar o martes 18 de decembro ás 10:00 horas no salón de sesións da Casa do Concello de Bergondo. Os/as aspirantes deberán acudir ás probas provistos do DNI. Cuarto: Non se permitirá nos recintos onde se realicen os exercicios, o acceso e tenencia de teléfonos móbiles, axendas electrónicas ou calquera outro material ou instrumento do que poidan valerse os/as aspirantes ás probas, na realización do exercicios. Quinto: Os sucesivos anuncios relacionados con esta convocatoria, serán publicados exclusivamente no Taboleiro de Edictos do Concello de Bergondo e na súa páxina web www.bergondo.es Bergondo, 22 de novembro de 2012 A alcaldesa Alejandra Pérez Máquez
26/11/2012 | Administración LocalMunicipal
Noia
Secretaría
Edicto Antoine Jean Pau Guy Jaud

Intentada a notificación persoal, esta non se puido practicar por ser descoñecido no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 23 de outubro de 2012 a instrutora do expediente sancionador que se segue por infracción do Regulamento do funcionamento da Feira Medieval, formula proposta de resolución. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da proposta de resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro,2 de Noia. Noia, 15 de novembro de 2012 O alcalde, Asdo. Rafael García Guerrero
26/11/2012 | Administración LocalMunicipal
Narón
Intervención
Edicto aprobación padrón servizo axuda no fogar dependencia e libre concorrencia correspondente a xuño 2012Edicto aprobación padrón servizo axuda no fogar dependencia e libre concorrencia correspondente a xuño 2012

A Xunta de Goberno Local, en sesión celebrada o día 8 de novembro de 2012, adoptou entre outros o acordo seguinte: 1.- Aprobar o padrón de contribuíntes pola prestación do servizo de axuda no fogar- libre concorrencia, correspondente ao mes de xuño do ano 2012: que comenza por CORTABARRA YURKIV, MONICA ELISA e remata por RUFFO SCHLICHTING, JACINTO ANGEL JUAN CELSO, cun total de 40 usuarios atendidos, cun importe de 789,88 euros.2.- Aprobar o padrón de contribuíntes pola prestación do servizo de axuda no fogar- dependencia, correspondente ao mes de xuño do ano 2012: que comenza por MOUHOUBI BELAHCEN, XIAOMEI e remata por DIENEBA PIULESTAN LALVAY, Ramon Hanches Khloufi, cun total de 92 usuarios atendidos, cun importe de 6.324,64 euros.3.- De acordo co disposto no artigo 75 da ordenanza fiscal xeral de xestión, recadación e inspección, os padróns serán expostos ao público durante un prazo de quince días, que se contarán a partir do día seguinte ao da publicación do anuncio no Boletín Oficial da Provincia. O anuncio de publicación no BOP surte os efectos de notificación colectiva, ao abeiro do artigo 102 da Lei xeral tributaria.4.- Durante dito prazo os interesados poderán examinar os padróns e interpoñer contra os mesmos e ante a Xunta de Goberno Local o recurso de reposición previo ao contencioso - administrativo a que se refire o artigo 108 da Lei 7/1985.5. - A cobranza das taxas aprobadas verificarase na forma e período que se establecen nas respectivas ordenanzas reguladoras. Narón, 19 de novembro de 2012 O Alcalde José Manuel Blanco Suárez
26/11/2012 | Administración LocalMunicipal
Ames
Anuncio S-06. Edicto desconocidos

Pola Xunta de Goberno Local deste Concello, na data 7 de xuño de 2012, aprobouse definitivamente o “Proxecto de Compensación S-06 Os Batáns”. Atendendo ao disposto no art.59.5 LRX. PAC ao non poder practicar notificación do devandito acordo a interesados no procedemento desconocidos ou dos que se ignora lugar de notificación e que se relacionan deseguido, faise a notificación por medio de anuncios a efectos de que no prazo de dez días, a contar dende a publicación deste anuncio no Boletín Oficial da Provincia e no Taboleiro de anuncios do Concello, poidan comparecer na oficina de urbanismo deste Concello, situada na rúa Alcalde Lorenzo, nº 2, 1º, para coñecemento do contido integro do mencionado documento e presentación, no seu caso, das alegacións que consideren oportunas. Unha vez transcorrido o dito prazo sen efectuarse a comparecencia, a notificación entenderase producida dende o día seguinte 1.- Propietario parcela de orixe nº 162: Domicilio desconocido 2.- Propietario parcela de orixe nº 174: Domicilio desconocido Ref. Cat.0963382NH340650001ZB 3.- Mihai Iulian Mateas Tounzi: Domicilio desconocido Ref. Cat.0963395NH3406S0001LB Ames, 7 de novembro de 2012 O Alcalde Asdo: Santiago V. Amor Barreiro
26/11/2012 | Administración LocalMunicipal
A Laracha
Aprobación definitiva modificación ordenanzas fiscais números 4 e 16

Quedando definitivamente arpobada a modificación das Ordenanzas Fiscais números 4 e 16 do Concello por acordo plenario na sesión de 26 de setembro de 2012, e polo transcurso do prazo de presentación de reclamacións, publícase no Boletín Oficial da Provincia o texto íntegro da modificación. Contra este acordo pódese interpoñer directamente recurso contencioso-administrativo no prazo de dous meses a partir do día seguinte á presente publicación.1.- A cota tributaria do feito impoñible definido no artigo 2.1 determinarase por unha tarifa fixa, establecida en función de se a actividade administrativa que constitúe o feito impoñible, se realiza con carácter previo (caso de outorgamento expreso de licenza municipal) ou con carácter posterior (casos de presentación de comunicacións previas ou declaracións responsables) á apertura do establecemento e en función da superficie do local onde se desenrole a actividade. a) Taxa pola intervención municipal na apertura de establecementos sometidas a incidencia ambiental b) Taxa pola intervención municipal na apertura de establecementos sometidas a autorización ambiental integrada, de acordo coa lei 16/2002, é de 640 €. c) Taxa pola intervención municipal na apertura de establecementos sometidas a comunicación previa, declaración responsable ou licenza de apertura non incluídas nos apartados anteriores.2.- A cota tributaria do feito impoñible definido no artigo 2.2 determinarase por unha tarifa fixa, e é de 430 € por cada elemento instalado.” 1. - A tenor do previsto no artigo 95.6. c) do do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, este Concello establece unha bonificación de ata o 100% da cota para os vehículos históricos ou que teñan unha antigüidade mínima de 25 anos, contados a partir da data de fabricación, ou, se esta no se coñecera, tomando como tal a da súa primeira matriculación. Aos efectos do apartado anterior, o interesado deberá presentar nas oficinas municipais, a seguinte documentación: - Solicitude escrita. - Certificado da ITV correspondente ó último período. - Permiso de circulación ou documento acreditativo da primeira matriculación.2. - A tenor do previsto no artigo 95.6. a) do do Texto Refundido da Lei Reguladora das Facendas Locais, aprobado por Real Decreto Lexislativo 2/2004, de 5 de marzo, terán unha bonificación do 75% na cota do Imposto, durante cinco anos naturais contados dende a primeira matriculación os contribuíntes que adquiran un vehículo eléctrico, de biodiésel ou movido por hidrógeno, así coma os que adquiran un vehículo novo con catalizador homologado en substitución doutro que non dispuxera del, sempre que acrediten que o devandito vehículo será destinado a desguace. Deberá presentarse a ficha técnica do vehículo que acredite a súa inclusión nalgunha das categorías anteriormente previstas” A Laracha, 19 de novembro de 2012 O Alcalde José Manuel López Varela
26/11/2012 | Administración LocalMunicipal
Ames
Membros XGL

Por esta Alcaldía, con data 16 de abril de 2012, mediante o Decreto núm.768/2012, resolveuse aumentar en dous o número de membros da Xunta de Goberno Local coa incorporación dos/as concelleiros/as dona Nicoleta Daniela Tripodi Montaño e don Abdul Aziz Cañon Escarcena. De tal forma que ademais do alcalde, pasarán a ser membros da Xunta de Goberno Local os/as seguintes: O que se fai público para xeral coñecemento e en cumprimento do establecido na lexislación vixente. Ames, 23 de abril de 2012 O alcalde Santiago V. Amor Barreiro
26/11/2012 | Administración LocalMunicipal
Ames
Iniciación expedientes sancionadores en materia de tráfico

De conformidade co disposto nos artigos 59.5 e 61 da Lei 30/1992, de 26 de novembro, de Réxime xurídico das administracións públicas e de procedemento administrativo común (B. O. E.285, de 27 de Novembro de 1992), faise pública notificación da iniciación dos expedientes sancionadores que se indican, instruídos por este Concello, ás persoas ou entidades denunciadas que a continuación se relacionan, xa que intentada a notificación no último enderezo coñecido, esta non se puido practicar. O órgano instructor do procedemento é o Tesoureiro do Concello e o órgano competente para a súa resolución é o Ilmo. Sr. Alcalde, de conformidade co disposto no art.69.2 do Real Decreto 339/1990, de 2 de Marzo. No caso de disconformidade coa denuncia, ó amparo do art.79.1 do RDL 339/1990, o denunciado poderá formular alegacións no prazo de quince días hábiles desde a presente publicación, que serán presentadas ou remitidas ap Rexistro xeral do Concello de Ames sito na Pza do Concello 2, Bertamiráns, Ames. No suposto de non presentar alegacions dentro do prazo establecido o contido da presente notificación transformarase automáticamente en proposta de resolución ao amparo do establecido no artigo 13.2 do RD 1398/1993 de 4 de agosto. Conforme ao establecido no art.65.5 j da LSV, o titular do vehículo ten o deber de identificar ao conductor do mesmo, no prazo de 15 días desde a presente publicación, indicando o seu nome completo, DNI e domicilio. Se non se identifica ao conductor, o titular será sancionado como autor de falta moi grave dacordo co previsto no art 67.2 a) do citado texto. O titular do vehículo responderá tamén como autor de falta moi grave cando non sexa posible notificala denuncia ao conductor que se identifique por causa imputable a dito titular. Só poderá interpoñer alegacións e recursos procedentes o conductor responsable da infracción. A sanción poderá facerse efectiva cunha reducción do 50% sobre a contía correspondente que se consignara no boletín de denuncia polo axente ou, no seu defecto, na notificación posterior de dita denuncia, sempre que dito pagamento se efectúe dentro dos 20 días naturais seguintes á presente publicación deste edicto, e advírteselle de que ese pagamento, implica a renuncia a formular alegacións e supón a terminación do procedemento sen necesidade de dictar resolución expresa, salvo que poida impoñer, ademáis, a suspensión do permiso ou licencia de conducir. Lugar e forma de pago: en calquera das oficinas das entidades bancarias colaboradoras mediante carta de pago que pode obter na Oficina de Recadación do Concello de Ames, sita na rúa Entrerríos nº 6, bx, en horario de 8:30 a 14:30 horas de luns a venres e de 16:15 a 18:30 de luns a xoves (Teléfono 981 88 49 19, Fax 981 89 16 92 e mail: ames@canaltributos. com) O que se publica para coñecemento dos interesados. En Ames, a 9 de novembro de 2012 O Alcalde-Presidente Asdo: Santiago V. Amor Barreiro
26/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Resolución do 13 de novembro de 2012 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Narón (Nº Expte.: IN407A 2012/200-1) Resolución do 13 de novembro de 2012 da Xefatura Territorial da Coruña, pola que se somete a información pública a petición de autorización das instalacións eléctricas que se describen no Concello de Narón (Nº Expte.: IN407A 2012/200-1)

Para os efectos previstos na Lei 54/1997, do 27 de novembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: - Solicitante: ODEON SHOPPING, S. L. - Enderezo Social: COMANDANTE AZCARRAGA, 3, 28016 MADRID. - Denominación: LMT SOTERRADA PARA ACOMETER EN ANEL A CS E CT DE 1000 KVA. - Situación: C. C. DOLCE VITA - ODEON, NARON. - Descricións Técnicas: LMT SOTERRADA DE 16 M DE LONXITUDE EN CABLE 12/20 KV, 1*240 MM2 AL, PARA ACOMETER EN ANEL A CS E CT DE 1000 KVA, EN CASETA PREFABRICADA DE FORMIGON. Todas aquelas persoas ou entidades que se consideren afectadas poderán presentar as súas alegacións nesta Xefatura Territorial, rúa Vicente Ferrer, 2, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. A Coruña, 13 de novembro de 2012 A xefa territorial Susana Vazquez Romero
26/11/2012 | Administración LocalMunicipal
Ames
Tenentes de alcalde

Por esta Alcaldía, con data 16 de abril de 2012, mediante Decreto núm.781/2012, resolveuse que o número de tenencias de Alcaldía sexan cinco, cuxos titulares serán os/as seguintes concelleiros/as: O que se fai público para xeral coñecemento e en cumprimento do establecido na lexislación vixente. Ames, 23 de abril de 2012 O alcalde Santiago V. Amor Barreiro
06/11/2012 | Administración LocalMunicipal
Bergondo
Contratación
Anuncio de licitación, mediante procedemento aberto con multiplicidade de criterios de valoración, do servizo de actividades culturais e deportivas do Concello de Bergondo

a) Organismo: Concello de Bergondo (A Coruña) b) Dependencia que tramita o expediente: Secretaría Xeral – Servizo de Contratación Tipo: Contrato de servizos Descrición: Servizo de actividades culturais e deportivas do Concello de Bergondo a) Tramitación: ordinaria b) Procedemento: aberto, con multiplicidade de criterios de valoración c) Criterios de adxudicación: Son os establecidos na Base 16.3.2 do Prego de cláusulas administrativas particulares d) Melloras: Os licitadores poderán ofertar melloras facéndoas constar conforme ao modelo que figura como ANEXO III do Prego que rexe esta contratación. A duración do contrato será de dous (2) anos prorrogable por un (1) ano máis por mutuo acordo das partes. O prezo de licitación total para a duración máxima do contrato prórrogas incluídas será de: 426.219,39 euros + 89.506,08 de IVE = 515.725,47 euros. Non se esixe 5% do prezo de adxudicación, IVE excluído Non se esixe Páxina web do concello: www.bergondo.es (apartado de contratación) ou en: a) Entidade: Secretaría Xeral: Servizo de Contratación do Concello de Bergondo b) Enderezo: Estrada da Coruña, núm.12, 15165 Bergondo (A Coruña) c) Teléfono: 981 791 252 d) Fax: 981 794 233 e) Enderezo electrónico: contratación@bergondo. es f) Data límite de obtención de documentos: Ata as 13:00 horas do día sinalado como derradeiro para a presentación de ofertas a) Data límite de presentación: Quince (15) días naturais, de 9:00 a 14:00 horas (os sábados de 9:00 a 13:00 h), contados dende o seguinte ó da publicación deste anuncio no BOP. Se o derradeiro día fose inhábil, prorrogarase ó seguinte. b) Documentación que deberá presentarse: En tres sobres pechados, asinados polo licitador ou persoa que o represente, que conterán a documentación esixida na Base 13 do Prego que rexe esta contratación. c) Lugar de presentación: Rexistro Xeral do Concello de Bergondo Tódolos gastos correspondentes á publicación de anuncios en diarios e boletíns oficiais serán por conta do adxudicatario. Bergondo, 26 de outubro de 2012 A alcaldesa Alejandra Pérez Máquez
06/11/2012 | Administración LocalMunicipal
Vimianzo
Aprobación definitiva expediente de transferencia de crédito TC/09/2012

En cumprimento do artigo 169.1, por remisión do 177.2 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non presentarse alegacións durante o prazo de exposición ao público, quedan automaticamente elevado a definitivo o acordo plenario de data 26 de setembro de 2012, de aprobación do expediente de transferencia de crédito TC/09/2012 por importe de 44.000,00 €. Asimesmo, en cumprimento dos artigos 169.3 da citada Lei e 20.3 do Real Decreto 500/1990, de 20 de abril, faise público o resumo por capítulos do estado de ingresos e gastos: Contra os presentes acordos, en virtude do disposto no artigo 171 do Real Decreto Lexislativo 2/2004, de 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, de 13 de xullo, Reguladora da devandita Xurisdición. Sen prexuízo diso, a tenor do establecido no artigo 171.3 do Real Decreto Lexislativo 2/2004, de 5 de marzo, a interposición do devandito recurso non suspenderá por si soa a efectividade dos actos ou acordos impugnados. En Vimianzo, a 26 de outubro de 2012 O Alcalde, Manuel Antelo Pazos
06/11/2012 | Administración LocalMunicipal
Coirós
Aprobación inicial modificación créditos número 1

Aprobado inicialmente polo Pleno da Corporación, o día 25 de outubro de 2012, a modificación de créditos número 1, do orzamento xeral para 2012, exponse ó público na secretaría deste Concello, por quince días hábiles, para que poidan facerse as reclamacións que se consideren oportunas. Coirós, vinte e nove de outubro de dous mil doce. O ALCALDE Asdo.: Francisco Quintela Requeijo
06/11/2012 | Administración LocalMunicipal
Muxía
Padrón auga, lixo, sumidoiro, punto limpo 3.º trimestre 2012

O Alcalde, mediante resolución de data 26 de outubro de 2012, aprobou o Padrón de auga, lixo, sumidoiro, punto limpo e canon de auga correspondente ao 3º trimestre de 2012. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. O prazo de ingreso en período voluntario queda fixado en tres meses contados a partir da finalización do período de exposición pública. Transcurrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía, 26 de outubro de 2012 O alcalde Félix Porto Serantes
06/11/2012 | Administración LocalMunicipal
Padrón
Aprobación inicial modificación de crédito 1/2012

Aprobado inicialmente polo Pleno da Corporación Municipal de Padrón o expediente de concesión do crédito extraordinario número 1/2012 e de concesión do suplemento de crédito número 1/2012, na sesión ordinaria celebrada o 25 de outubro de 2012, de conformidade co disposto no artigo 169.1 do TRLRFL, por remisión do artigo 177.2 do mesmo texto legal, e 38.2 e 20.1 do Real decreto 500/1990, de 20 de abril, queda exposto ao público na Intervención deste Concello, por prazo de quince días hábiles, que comezarán a contar dende o seguinte á inserción do presente anuncio no BOP, durante o cal poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o expediente de modificacións de crédito considerarase definitivamente aprobado. En caso contrario, o Pleno disporá dun mes para resolvelas. O que se fai público aos efectos previstos na citada lexislación. Padrón, 25 de outubro de 2012. O Alcalde, Asdo. Antonio Fernández Angueira.
06/11/2012 | Administración LocalMunicipal
Ferrol
Intervención
Publicación definitiva do expediente de modificación de créditos número 49/2012, subexpediente 02/2012 de suplemento de crédito

O Pleno do Concello de Ferrol, na sesión de 30 de agosto de 2012, aprobou inicialmente o expediente de modificación de créditos número 49/2012, subexpediente 02/2012 de suplemento de crédito, dentro do orzamento do Concello de Ferrol, aprobación que o Alcalde-Presidente do Concello de Ferrol elevou a definitiva mediante decreto o 16 de outubro de 2012. Consonte o establecido nos artigos 177.2 e 169.3 do texto refundido da Lei reguladora das facendas locais, aprobado no RDL 2/2004, de 5 de marzo, publícanse mediante o presente edito os estados dos orzamentos de ingresos e de gastos resumidos por capítulos segundo resultarán logo da modificación: Contra a aprobación definitiva do expediente poderáse interpoñer directamente o recurso contencioso-administrativo, ao abeiro do que se establece no artigo 171 do texto refundido da Lei reguladora das facendas locais, aprobado no RDL 2/2004, de 5 de marzo, que se deberá presentar diante da sala correspondente do Tribunal Superior de Xustiza de Galicia no prazo de dous meses contados a partir da data na que se produza a aprobación definitiva, expresa ou tácita. Ferrol, 24 de outubro de 2012. O alcalde en funcións Asdo.: José Manuel Vilariño Anca
06/11/2012 | Administración LocalMunicipal
Brión
Notificación por edictos

De conformidade co artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, por medio do presente edicto cúrsase notificación a don Cesc Guerricaechebarria Ciornea por ser o seu domicilio descoñecido, da resolución de alcaldía de 5 de setembro de 2012, que a continuación se indica: “Localizado o vehículo Lancia Delta de cor vermello con matricula C-2954-BP, propiedade de D. Jesús González Rojo, no lugar de Gundín, na marxe dereita da calzada con sentido Noia e que presentaba desperfectos, carecía de placas de matrícula e que invadía parte da estrada. Debido a que o vehículo estaba orixinando unha situación de grave perigo, risco ou obstáculo para a seguridade viaria procédese a súa retirada da vía pública e o seu posterior depósito en Desguaces JM García, co n domicilio en Bayuca- Pazos, concello de Padrón. De conformidade cos artigos 80 b) e 81 a) da Lei 5/1997, de 22 de xullo, de administración local de Galicia e 21 e 25 da Lei 7/1985, de 2 de abril, reguladora das bases de réxime local, RESOLVO: PRIMEIRO. Requirir ao titular para que no prazo de quince días retire o vehículo do depósito. De non retirar o vehículo do depósito, declarase como residuo sólido urbano o vehículo modelo Lancia Delta, cor vermello, con número de placa de matriculación C-2954-BP, e procederase ao seu tratamento como tal, incoándose o correspondente procedemento sancionador. SEGUNDO. De ser declarado o vehículo como residuo sólido urbano, entregarase o residuo a un centro autorizado de tratamento para a súa descontaminación, instando ao centro para que de acordo co artigo 5 do Real Decreto 1383/2002, de 20 de decembro, sobre xestión de vehículos ao final da súa vida útil, e o artigo segundo da Orde INT/624/2008, de 26 de febreiro, pola que se regula a Baixa Electrónica dos Vehículos Descontaminados ao Final da súa Vida, emita: — Certificado de destrución. — Tramite baixa electrónica definitiva do vehículo no Rexistro de Vehículos da Dirección Xeral de Tráfico. TERCEIRO. Dar conta deste decreto á Policía Municipal para que se encargue da vixilancia do seu cumprimento e da xestión do correspondente expediente. Brión a 26 de outubro de 2012 O Alcalde José Luis García García
06/11/2012 | Administración LocalMunicipal
Rianxo
Recadación
Notificación colectiva do padrón de taxa de auga potable e alcantarillado correspondente ó terceiro trimestre do exercicio 2012

Mediante acordo da Xunta de Goberno local de data 23 de outubro de 2012, aprobóuse o padrón da taxa de auga Potable e alcantarillado, correspondente ó terceiro trimestre do 2012, o cal expónse ó público, para a súa notificación colectiva, de acordo co disposto no artigo 102.3 da Lei 58/2003, de 17 de decembro, Xeral Tributaria, durante o prazo de 30 días hábiles, a contar desde o día seguinte ó da publicación do presente edicto no “BOP” e no taboleiro de edictos do concello. Durante este prazo, os devanditos padróns estará ó dispor dos interesados no concello. Contra o acto de aprobación dos padróns e das liquidacións incorporadas a estes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo de un mes, contado desde o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que ós interesados lles conveña. En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Taxa de auga Potable e alcantarillado, correspondente ó terceiro trimestre do 2012. Será de sesenta días dende a súa aprobación e publicación no BOP. Ingresos a través de Entidades de crédito que presten o servicio de Caixa Oficinas de Nova Caixa Galicia e resto de Entidades Colaboradoras Días hábiles, de luns a venres, das 09:00 ás 14:00 horas. Transcorrido o prazo de ingreso en período voluntario, as débedas serán esixidas polo procedemento de constrinximento e devengarán a recarga de constrinximento do 5%, 10% ou 20 % do importe das cotas segundo corresponda, xuros de demora e, de se-lo caso, as custas que se produzan. Rianxo, 24 de outubro de 2012. O Alcalde Adolfo Muiños Sánchez
06/11/2012 | Administración LocalMunicipal
Curtis
Modificación orzamentaria

Aprobada inicialmente polo Pleno da Corporación en sesión celebrada en data 30 de outubro de 2012, a modificación orzamentaria 14/2012, por transferencia de crédito 8/2012, en cumprimento do disposto no artigo 169.1 do Real Decreto Lexislativo 2/2004 de 5 de marzo polo que se aproba o Texto Refundido da Lei Reguladora das Facendas Locais e 38 do Real Decreto 500/1990, exponse ó público na Secretaría-Intervención deste Concello, polo prazo de 15 días hábiles, que empezarán a contarse dende o seguinte ó da inserción do presente anuncio no Boletín Oficial Provincia, a fin de que durante o mesmo poidan formularse as reclamacións que se consideren pertinentes, as cales deberán dirixirse ó Sr. Alcalde-Presidente desta Corporación. Curtis, 30 de outubro de 2012 O alcalde Javier Francisco Caínzos Vázquez
06/11/2012 | Administración LocalMunicipal
Padrón
Aprobación inicial modificación de crédito 7/2012

Aprobado inicialmente polo Pleno da Corporación Municipal de Padrón o expediente de modificación orzamentaria na súa versión de transferencia de crédito número 7/2012 entre distintos grupos de función, en sesión ordinaria celebrada o día 25 de outubro de 2012, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, en relación co artigo 179.4 do mesmo texto legal e 42 do Real Decreto 500/1990, de 20 de abril, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia, durante o cal poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o expediente de modificación de crédito considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 25 de outubro de 2012. O Alcalde, Asdo. Antonio Fernández Angueira.
06/11/2012 | Administración LocalMunicipal
Padrón
Aprobación inicial modificación de crédito 8/2012

Aprobado inicialmente polo Pleno da Corporación Municipal de Padrón o expediente de modificación orzamentaria na súa versión de transferencia de crédito número 8/2012 entre distintos grupos de función, en sesión ordinaria celebrada o día 25 de outubro de 2012, de conformidade co disposto no artigo 169.1 do Texto Refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, en relación co artigo 179.4 do mesmo texto legal e 42 do Real Decreto 500/1990, de 20 de abril, queda exposto ao público na Secretaría deste Concello por prazo de quince días hábiles que comezarán a contar dende o seguinte á inserción do presente anuncio no Boletín Oficial da Provincia, durante o cal poderán os interesados formular as reclamacións que se estimen pertinentes. No caso de que transcorrido o prazo de información pública non se tivesen presentado reclamacións, o expediente de modificación de crédito considerarase definitivamente aprobado. En caso contrario, o Pleno disporá dun mes para resolvelas. O que se fai público ós efectos previstos na citada lexislación. Padrón, 25 de outubro de 2012. O Alcalde, Asdo. Antonio Fernández Angueira.
06/11/2012 | Administración LocalMunicipal
Padrón
Edicto notificación colectiva de padróns fiscais auga e saneamento 3.º trimestre 2012

Mediante acordo da Xunta de Goberno Local ordinaria de 25 de outubro de 2012 aprobouse inicialmente o padrón fiscal de contribuíntes da taxa polos servizos de subministración de auga e conservación de contadores e acometidas, saneamento, depuración de augas residuais e canon de saneamento, correspondente ao terceiro trimestre de 2012 (xullo a setembro de 2012), por importe total de 144.515,36 euros. Dito padrón queda exposto ó público nas oficinas municipais e na oficina da concesionaria do servizo municipal de auga e saneamento ESPINA Y DELFÍN S. L durante o prazo de UN MES contado a partir do día seguinte á publicación do presente edicto no Boletín Oficial da Provincia da Coruña e no taboleiro de anuncios do Concello. Dito anuncio ten carácter de notificación colectiva ao abeiro do disposto no artigo 102.3 da Lei 58/2003 de 17 de Decembro, Xeral Tributaria. Durante dito prazo de exposición pública os interesados poderán examinar o devandito padrón e formular contra o acto de aprobación do mesmo e das liquidacións incorporadas a este os seguintes recursos: 1. Recurso de reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2. Recurso contencioso-administrativo perante o Xulgado do Contencioso-Administrativo competente, no prazo de dous meses se a resolución do recurso de reposición é expresa, e no prazo de seis meses dende a súa interposición, se non o fose.3. Poderá interpoñerse calquera outro recurso que aos interesados lles conveña. O pago poderá efectuarse nas oficinas da empresa ESPINA Y DELFÍN S. L sita na Avenida Compostela, nº 31, baixo, de Padrón, en horario de 9:00 a 13:30 horas, de luns a venres, en período voluntario ata o vindeiro 28 de decembro de 2012. Rematado o prazo de ingreso en período voluntario sen ter efectuado o ingreso procederase ao seu cobro pola vía administrativa de prema, tendo en conta as seguintes recargas reguladas no artigo 28 da Lei 58/2003, de 17 de decembro, Xeral Tributaria: - Recarga executiva do 5% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada no período voluntario, antes da notificación da providencia de prema. - Recarga de prema reducida do 10% sobre a totalidade da débeda e sen xuros de demora. Aplicarase cando se satisfaga a totalidade da débeda non ingresada en período voluntario e a propia recarga, antes da finalización do prazo de pago para as débedas apremiadas. - Recarga de prema ordinaria do 20% sobre a totalidade da débeda, con xuros de demora. Aplicarase cando non concorran as circunstancias anteriores. Padrón, 25 de outubro de 2012. O ALCALDE, Asdo. Antonio Fernández Angueira.
06/11/2012 | Administración LocalMunicipal
Noia
Secretaría
Inicio expediente baixa de oficio da súa inscrición padroal (erro 143)

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, 1º.- Declarar a incoación do procedemento de baixa de oficio da insrición no Padrón Municipal de Habitantes deste Concello, por inscrición indebida á persoa que se relaciona a continuación: -LEONARDO ARIEL TERENCE EDWARD FENDER PAGUEY, con data 28-01-2013.2º.- Non sendo posible a notificación ao interesado procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal.3º.- Dar conta ó Pleno na primeira sesión ordinaria que se celebre. Noia, 15 de outubro de 2.012. O alcalde A secretaria Asdo Rafael García Guerrero Asdo. Marta Vázquez Garea
06/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 7/2007

Resolución do 18 de outubro de 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Culleredo (expediente IN407A 7/2007). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: modificado I recuamento L. M. T. en Tarrío-Finca Torrente. Situación: concello de Culleredo. Características técnicas: Liña eléctrica de media tensión subterránea SBN-715B entre apoios 65/1 e 66/1, a 15/20 kV, cunha lonxitude de 0,116 km, con orixe en paso aéreo-subterráneo a realizar en apoio n.° 65/1 proxectado tipo C-12/3000 a intercalar na L. M. T. SBN-715 B, tramo entre a derivada ao C. T. Tarrío II (expediente 498/08) e a derivada ao C. T. Escolas Culleredo (expediente 27.398) con condutor tipo RHZ1-2OL-12/20 kV 3(1x240) mm 2 Al, e final no paso aéreo-subterráneo a realizar en apoio n.° 66/1 proxectado tipo C-12/3000 a intercalar na L. M. T. sbn-715b, tramo entre a derivada ao C. T. Escolas Culleredo (expediente 27.398) e derivada ao C. T. Liñares (expediente 30.816). Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 18 de outubro de 2012. Susana Vázquez Romero Xefa territorial da Coruña
06/11/2012 | Administración LocalMunicipal
Curtis
Aprobación inicial modificación de ordenanzas fiscais

Polo Pleno do Concello de Curtis, en sesión de 30 de outubro do ano en curso, acordouse aprobar inicialmente a modificación das seguintes ordenanzas: Ordenanza fiscal reguladora da taxa pola prestación do servizo da rede de sumidoiros. Ordenanza fiscal reguladora da taxa pola suministración de acometidas e contadores dos servizos de auga e saneamento. Ordenanza fiscal reguladora da taxa polo outorgamento de licenza de apertura de establecementos. Ordenanza fiscal reguladora da taxa polo servizo de recollida de lixo. Ordenanza fiscal reguladora da taxa por utilizacións privativas e aproveitamentos especiais do dominio público local. Ordenanza fiscal reguladora da taxa por prestación de servizos urbanísticos. Ordenanza reguladora do prezo público pola prestación de servizos culturais, educativos, sociais, deportivos e análogos. Ordenanza fiscal reguladora da taxa pola utilización das instalacións culturais, educativas, sociais, deportivas e análogas. Ordenanza fiscal reguladora da taxa pola expedición de documentos. De conformidade co disposto no art.17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, os expedientes expóñense ó público na Secretaría-Intervención Municipal durante o prazo de trinta días hábiles contados a partir do seguinte ó da inserción do presente edicto no Boletín Oficial da Provincia, durante o cal os interesados poderán examinalos e presentar as reclamacións que estimen oportunas. Rematado o período de exposición pública, a Corporación adoptará os acordos definitivos que proceda resolvendo as reclamacións que se presentasen, e aprobando a redacción definitiva das modificacións das Ordenanzas a que se refiren os acordos provisionais. No caso de que non se presentasen reclamacións, entenderanse definitivamente adoptados os acordos ata entón provisionais sen necesidade de novos acordos plenarios. Curtis, 30 de outubro de 2010 O alcalde Javier Francisco Caínzos Vázquez
06/11/2012 | Administración LocalMunicipal
Dodro
Aprobación inicial do expediente de modificación de crédito por transferencias de crédito n.º 23/2012

Aprobado inicialmente polo Pleno da Corporación, na sesión extraordinaria do día 10 de outubro de 2012, o expediente nº 23/2012 de transferencias crédito, en cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Secretaría-Intervención deste Concello, por prazo de quince días hábiles que comezarán a contarse dende o seguinte ó da inserción deste Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán estar dirixidas ao Sr. Alcalde desta Corporación. Dodro, 24 de outubro de 2012 O alcalde Valentín Alfonsín Somoza
06/11/2012 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 141/2012

Resolución do 15 de outubro tse 2012, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Culleredo (expediente IN407A 141/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S. 15 kV para alimentar a un C. S. na avenida de Rutis. Situación: concello de Culleredo. Características técnicas: Liña eléctrica de media tensión subterránea a 15/20, cunha lonxitude de 0,053 km, coa orixe en empalmes pro-xectados na L. M. T. S. existente SMC-705 ente o C. T. Vilaboa-Pazo e o C. T. Colexio Home, condutor tipo RHZ1-2OL-12/20 kV, (1x240 mm 2 Al), e final en empalmes na L. M. T. S. existente SMC-705 entre o C. T. Vilaboa Pazo e o C. T. Colexio Home, tras realizar entrada e saída no novo C. S. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 15 de outubro de 2012. Susana Vázquez Romero Xefa territorial da Coruña